
ENHAVO: 

Du Poemoj de Cath, I. Roskes-Dirksen : Kristnasko ; 
Kristo venis. — Pri Klerikulo. kiu deziiis vidi Marion. 

— La Deziro de 1 Popoloj. — 1830-1930. — Krist- 
nasko-nokto. — Epitafo. — Subteno por nia Revuo. 

— Gratuloj. — Respekton por la Gepatra Lingvo. — 

— Kiam Popolo estas feliĉa? — Gaat tot de Chinee- 
zen en leert Esperanto. — Flandra Kanto Esperantig- 
ita : La C.ikonio. — Vlaamsch-Esperanto Samenspra- 
ken. — Frua Printcmpo. — Inter Ni. — Bonaj Nov- 
aĵoj el Kataiunujo. — Diversajoj. 


JARA ABtiNPREZO: 15 fr. — Eksterlando: -1 helgoj. 

Por membroj de Flandra Ligo Esperantista senpage, 

Tarifo por anoncoj : 1/1 paĝo, fr. 125.— ; 1/2 paĝo, fr. 70.— : 

14 „ , fr. 40.— ; 1?6 „ , fr. 30,— ; 

8 * , fr. 25, —, Perantoj ricevas rabaton 




































































































































































































Flandraj Esperantistoj!! 

ALIĜU AL V!A NACIA ESPERANTO-ORGANIZAjO: 


FLANDRA LIGO ESPERANTISTA 


staranta ekster kaj super < 1U politiko. 


Prezidanto : Adv. Jozef Muys, Bornhem. 

Sekretario: Edgard Verheyden, Klapdorp, 103, Antwerpen. 

* 

Vicprezidanto : Renaat Vandaele, Schoolstraat. 10. Aalst. 
Kasisto: Bern, Bassleer. Verruelaan, 17, Kortrijk 

(Poŝtĉeko: N (> 2880.95). 

JARA KOTIZO: 15. - frankoj 

La membroj de Flandra Ligo Esperantista ricevas sian 
revuon „FLANL3RA ESPERANTISTO” senpage. 



FLANDRA ESPERANTISTO 

estas la inda organo de la Flandraj Esperantistoj f 
zorgas por la poresperanta propagando en Flandrujo, 
zorgas por la diskonigo de la Flandra kulturo en la 

eksterlando» 

KONTRAUBATALAS LA MILITON, 


havigas al siaj Legantoj bonajn Literaturajojn. 

SUBTENU! KUNLABORU! PROPAGANDU! 














































































Organo dc la Flandra Esperanto-Movado 

APERAS ĈIUMONATE. 

Redaktoro kaj Administranto: 

JAN VAN SCHOOR 

fulius De Geyterstraat, 149/L Antwerpen 

Jara abonprezo: 15 frankoj. ■— Eksterlando : 4 belgoj. 
Por membroi de ,J landra Ligo Esperantista” senpage. 

Poŝtĉeko: 17 35.09. 


Du Poemoj de Cath. 

}. 1 voskes-Dirksen. 

KRISTNASKO. 

Nokte la paŝtistoj 

Infaneton dolĉan 

Estis en kampar', 

Kun la Dipatrin’ 

Ludis sur la fluto. 

Trovos vien stalo 

Gardis ĉe ŝafar'. 

Gastiganta Lin.” 

Jentimiga lumo 

Laddis la anĝeloj 

Venisel ĉiel', 

pro la Difavor’. 

Ilin kvietigis • 

Ankaŭ la paŝtistoj 

Voĉo de anĝel’. 

Kantis en la hor': 

Gojon miaiportas, 

"Paco sur latero. 

Car en frua hor’ 

Paco .harmoni'. 

Venis sur la teron 

En supera alto 

Kristo la Sinjor*. 

Gloro, glor’ al Di’ 

rmiita cn la XIVaj Internaciaj Floraj Ludoj. 

KRISTO 

VENIS. 

En stelplena, sankta nokto 

Adoradon Li ne volis, 

De ĉielo venis Li, 

Sed nur amon de !a kor’ 

Por restadi sur la tero 

Kaj praktikon de l instruo 

Kiel homo inter ni. 

Ne nur dirojn sen valor'. 

Li nurdiris simplajn vortojn 

Se ni vivos harmonie, 

Kompreneblajn por infan’. 

Kunla fratoj sur la ter'. 

Li alportis novan lumon, 

Tiam nur ni honorados 

Gvidis nin per dolĉa man’, 

• 

Lian venon laŭ sincer'. 

Klerikulo, kiu deziris vidi Marion. 


Estis klerikulo, kiu tre fervore servis Marion. la Di-patrinon 
kaj je 1’ fino de siaj brevierpreĝoj li preĝis por vidi Marion, lam 
li estis enprofundiĝinta en sia preĝado kaj Mario. lia amikino, 
venis kaj parolis al li. Li ektimis ĉar li vidis neniun. Xiam li de- 
mandis, kiu estas tie. Ŝi diris : „Mi estas ĉi tie, Mario. la Di- 
patrino, kiun vi deziregas vidi» sed mi diras al vi, se vi vidus min, 
vi blindiĝus de )a klareco." Tiam la klerikulo diris : ..Estimata Ma- 
rio, virgulino kaj Di-patrino, mi fermos unu okulon kaj per Ia alia 
mi volonte blindiĝos por vjdi vin.” Kaj kiam li estis vidinta Ma- 
rion en ŝia klareco, li estis blinda per unu okulo kaj li vere pie 
preĝis al Mario por vidi ŝin ankoraŭ unufoje per la alia okulo; li pro 
tio volis iĝi tute blinda. Kaj Mario, la sankta patrino kaj virgulino, vi- 
digis sin denove kaj tiam li estis blinda per ambaŭ okuloj. Kiam Mario 
vidis !agrandan pasion, kion li havis por ŝi, ŝi redonis la vidon al li. 
Tiam li dankis Marion kaj servisŝin ankoraŭ pli pie. 

(El „MezepQkaj Nzderlandaj Legendoj kaj Ekzemploj' de Dr. 
C. G.M de Vooys.) 

Tradukis Germaine De Smedt. 


La Deziro de 1 Popoloj. 

lun tagon Dio invitis ĉiujn popolojn por aperi antaŭ li kaj peti fa- 
voron de li. 

Tion plenumis la popoloj kaj tiel kunvenis la delegitoj de 1 diver- 
saj popoloj antaŭ lia trono. 

La Angloj petis multan prosperon por siaj komercaj aferoj. 

— Konsentite ! diris la Ciopova. 

La Francoj deziris, ke iiiaj virinoj estu la plej ĉarmaj el ĉiuj virinoj. 
—Konsentite ! sonis la respondo. 

La Germanoj deziris esti la plej fortaj kaj potencaj. 

—Konsentite! 

La Rusoj volis esti la plej multnombraj el la popoloj. 

—Konsentite! 

La Orientaj popoloj petis bonan registaron. 

— Ha, ekriis Dio, tio estas super mia povo! 

(El ,,Rakontoj por la Popolo ’ kolektitaj de F. Domela Nieuwen~ 
huis.) 


Tradukis Piet Van Peel. 















































































11HJ50 - 1030 

Funebra Datrcvena Festo por la I landroi 


M. - FLANDRUJO AL LA FLANDROJ ! 

1838. 19tin. dc Januaro. La ,.Antwerpsch Nieuwsblad’’ raportas pri 
la malantaŭenigo de la havenindustrio per la fakto, ke la re- 
gistaro malfaciligis la importon de la kansukero per konsum- 
imposto por protekti la Valonan betkulturadon. La Antverpena 
loĝantaro minacis per revolucio, sendis petskribojn al Bruselo 
kaj petis ,,la disigon de la Valonaj kaj Flandraj provincoj”. 

1838. 3Ian. de Decembro. E1 la ..Antaŭparolo de la Leono de 
Flandrujo” de H, Conscience : 

— ..Estas malfacile por ŝtatestraro kun du malsimilaj popoloj 
sub unu sceptro havigi la samajn profitojn per la samaj leĝoj. 
Ciufoje kiam io estas farata por unu el ambaŭ partoj, tio 
kaŭzas malbonajn dirojn en la alia parto, kaj ĉi tio jam ofte 
okazis en la nuna regno ; oni nur memoru la problemon de 
la fremdaj sukeroj, kiam en Antverpeno grandaj popolama- 
soj manifestaciis kaj kriis: „For la Valonoj!” 

1840. En la ..Generala Flandra Petskribo”, redaktita de Jan Frans 
Willems, kuŝas la kerno de la disigideo. La Genta ..Kunst- 
en Letterblad” skribis pri tio la sekvantajn komentariojn; 

— „Ke neniu el ambaŭ landpartoj subpremu la alian, ke neniu 
Valono entrudiĝu en la administradon de la Flandraj provin- 
coj, neniu Flandro en tiun de la Valonaj.— A1 la Flandro, 
al kiu ja nur apartenas tiu rajto, estu denove konfidata la 
administrado de lia propra lando.' 

1845. Jan De Laet, en la ..Taelverbond 

— Oni donu al la Franca ĝian plenan rajton en la Valonaj 
regionoj, al la Flandra en la Flandraj.” 

1846. J. C. Van Teelen. (Enkonduko por la Flandra Movado de 
Hofkens) : 

— ,,Nenio povas savi Belgujon de pereo krom administra disigo 
de la Germana (Flandra) kaj Gaŭla (Valona) partoj de Belgujo.” 

1856. ,,I ilandra Komisio Raporto al ministro De Oecker: 

— ,.La l landra Movado ne estas aparta, blinda klopodo sen ra* 
dikoj en 1a estinto, sen fruk^oj por la estonto. Gi estas la esprimo 
de tiu ĝenerala bezono de memstareco, pri kiu la mondspirito 
en siaj diversaj esprimoj ĉiutage faras novajn rivelojn. 

En la sama raporto H. Conscience kaj F. A. Snellaert pro- 
ponis disigon de la soldataro je Flandraj kaj Valonaj regimentoj, 



































disigon laŭ lingvo de Mandra kaj Valona Belgujo, kaj celis la 
fondon en Bruselo de Flandraj kaj Valonaj sekcioj en la 
ministrejoj. 

1857. Hendrik Sermon. ,,La Flandro kaj la Stato’ : 

—„ Kun la konscia Flandrujo devas je efektivigo de la Belga 
ŝtatideo fine okazi konflikto. Se Belgujo estus aneksata de I ran- 
cujo. oni tiam ankati nur povus France administri la Flandron, 
kiel oni nun faras. "Tiun konllikton nur povas fini ŝanĝo de la 
ŝtatorganizo en Belgujo. Ni. Flandroj, nur devas rerigardi a) 
nia malnova popolspirito por trovi la taŭgajn bazojn por 
niaj naciaj institucioj;— niaj prapatroj ne havis centralizan 
administradon. Reorganizo de la Belga ŝtato laŭ la malnova 
federacia principo urĝas. 

,,Se la Valonoj daŭrigas rifuzi liajn rajtojn al Iĉi Flandro, ĉi 
tiu havas ankoraŭ la eblojn de administra disigo." 

1857. Prof. Eug, Van Bemmel. Parolado en la Studentsocieto ,,Schild 
ende Vrind’* dc la Brusela Universitato: 

— ..Alianco, interfratiĝo inter Valonoj kaj Flandroj, jen la 
tuta kialo de n ; a ekzisto. Sed ĉi tiu atianco devus esti mal- 
solida interkonsento kaj ne malvasta unuiĝo sub centraliza 
regado, ĉar Valonoj kaj Flandroj estas nur farintaj interes- 
kontrakton kaj ne edziĝon pro amo." 

1857. K. F. Stallaert. ,,Pri Popollimoj*’ (De Klauvvaert): 

— ,,La nuna en Belgujo ekzistanta sistemo. en kiu la malnova 
alianco inter Vatonoj kaj Flandroj ja ankoraŭ ekzistas, sed 
ne la same malnova ..memregado" de ĉiu gento, nepre devas 
esti ŝtinĝata. Car ĉiu propono por interkonsento estas rifuzata 
de Ia Valonoj, restas neniu solvo krom la ,,Self-Government". 

1862. Julius Vuylsteke. „Pri Holando kaj la Flandra Lingvoluktado" : 

— ..Belgujo kun niaj rajtoj, jen nia plej sincera deziro; ni 
aldonu: se ne niaj rajtoj sen Belgujo. Ci tiu minaco ne rilatas 
la nuntempon, sed malproksiman estonton, kaj estas tiel 
memkomprenebla, ke mi ne komprenas, kiel viro, kiu sentas sian 
indecon, povus paroli alimaniere. Se iam, post elĉerpo de ĉiuj 
eblaj rimedoj, evidentiĝos, ke Belgujo, en kiu la Nederlanda 
nacieco ĝuus sian plenan memvivon apud la Valona. ne estas 
ebla, en tiu okazo oni ja ne postulos, ke la Rajto cedu kaj pereu. 
Car lando ekekzistis, kiu estis nomata Belgujo (Meraŭa okazaĵo» 
preskaŭ hazardo), ĉu pro tio devos malaperi la popolo, kiu nom- 
iĝas Flandroj. De kiu oni ja postulas tiun foroferon. kiu estus 
ja memmortigo." 

1870. Prof. Leo Van der Kinderen. rektoro de la BruseJa universitato 

en la „Revue de Belgique”, 15an de Decembro: Kio estus la 
administra disigo : 

— ..La Flandroj havos la rajton uzi sian lingvon en ĉiuj cirkon- 
stancoj de la vivo. Ili parolos Flandre en ĉiuj oficialaj kunvenoj 
kaj kun ĉiuj aŭtoritatoj : unuagradan-, mezgradan- kaj superan 
instruon oni faros Flandre: Flandraj juĝistaroj ekzistos de mal- 
alte ĝis alte kun Flandraj juĝistoj kaj advokatoj ; la soldataro 
estos dividata je Flandraj kaj Valonaj regimentoj ; — unuvorte, 
la oficiala lingvo de la Flandraj regionoj estos la Flandra." 
1880. Albrecht Rodenbach en la albumo de la filino de J. Et. 
Willems: 

..Ankoraŭ vivas la stultega ŝtat’ kaj Episkop' 
nin ekskomunikanta pro malbona tagomanĝ’! 

Antaŭen tamen nur-la deviz' ja estu la nom' Willems. 
kaj iam Flandrolandon plenfloranta vidos ni, 
aŭ iam saltas la afer' de tridek’ al la lun’." 

1892. Lieĝa profesoro, Emile de Laveleye: 

,,En la Parlamento en Bruselo oni do parolos Flandre kaj 
samtetnpe France. Kiel Flandro, Flandremulo, aŭtonomisto 
kaj eĉ federaciisto, mi ne tion konsideros kiel malieliĉajon.” 

1892. Prayon van Zuylen ditm la Landtago en Bruselo petas ad- 
ministran disigon. 

1893. Frans Reinhard, duni la fondkunveno de la ..Flandra Popol- 
konsilantaro”, pledas por administra disigo. 

1896. Aug. Vermeylen. ..Kritiko de la Flandra Movado” : 

— Jnter la patriotismaĉo kaj nacia sentado. la gvidantoj rest- 

iPk- 

as pendantaj. Cio, kion ili postulas, kondukas al la anstataŭ- 
igo de la nuna reĝolando per ŝtatligo. La plimulto el la Fland- 
remuloj tute ne estas Belgemaj, kvankam ili tro ofte timas 
publike montri sian veran opinion. Flandrujo, tion ili sentas, 
tion ili volas.— Belgujo ne entuziasmigas ilin. Ni povis kon- 
stati la memorindan lakton, ke la ..Brabangonne" (la Belga 
nacia kanto, red.) estis mokata per fajfado.” 

1910. Statministro Dupont, en la Senatkunsido de la 9a.de Marto 
ekkrias: „Vivu la administra disigo!” 

1911. Korespondado Jennissen (Valono) kun Pol de Mont: 

Jennissen minacas per administra disigo ; Pol de Mont respon- 
dis, ke Flandrujo tiun ne timas. 

1912. Jennissen. Broŝuro ,,Wallons-I lamands. Pour la Separation ”. 
„La Flandrema teorio (kiun mi akceptas pro multaj kialoj). 
metas la teritorian staton kontraŭ la persona stato de la Fran- 
cemuloj. Nu, kio estas vera en Flandrujo devas esti ankaŭ 

vera en Valonujo. Mi volas, ke la Flandra estu en Valonujo 
Fremda, supertlua lingvo, Tio estas la administra disigo. Mi 
kredas, ke la nuna konfuzo de lingvoleĝdono neeviteble pii 
kaj pli kolerigos la Valonojn kaj Flandrojn unuj kontrad la 
aliaj, dum la disigo-pura kaj lojala sistemo-etendigos ilin la 
manon unuj al la aliaj/' 

1913, Jules Destree (Charleroi) en sia ,,Lettre au Roi“ skribas : 

— ,,Reĝa Moŝto, ne ekzistas Belgoj ! Estas Valonoj kaj 
Flandroj/' 

1912. Leo Meert. Nederlanda Kongreso en Antverpeno : 

,,Kiam en lando du popoloj ne havas la samajn rajtojn, la 
administra disigo iĝas necesa." 

1913. Hippoliet Meert. Respondo al la publika letero de Destree : 
„Ni ne timas vian administran disigon. Ni volas kunveni ktij 
priparoli, sed kompreneble kiel de siniila al simila.” 

1913. Flandra Armekomitato. ^ublika kunveno en Antverpeno, 5an. 
de Januaro. — Parlamentano Adelfons Henderickx : 

,,Kiam oni ne kontentigos nin, ni. kiuj ĉiam donis la ekzem- 
plon de patrujamo, petos kun Destree la administran disigon.” 
1913, Festo de 1 Oraj Spronoj en Antverpeno. Alberic de Swarte. 
Publika kunveno en la Borso: 

,,Cu la novaj vojoj kondukos a! la fama adininistra disigo? 
Ni respondas: se tiu devizo sonas en la kontauula buŝo kiel 
minaco, ttam ni ridas pro la birdotimigilo. Se oni celas pli 
regionan partigon de Belgujo, Ĵederacion de unulingvaj ŝta- 
toj -en - la - ŝtato, tiam ni salutas en tio firman bazon por 
Valona kaj por Flandra reciproka sendependeco. Per tto mi 
mallonge diris pri itia ..separation administrative", kion ĉiuj 
konsciaj inter 4 1/2 Flandroj pensas." 

1913. Algemeen Nederlandsch Verbond. Sekcio Antwerpen. Kun- 
veno de la 2a. de Decembro. Advokato Alfons Van Roy: 

— ,.La administra disigo mortige trafus la Francemulojn en 
Flandrujo. lli ne plu povus apogi sur la Valonoj. Ĵ>Ji celas 
je ,,En Flandrujo Flandra", tio estas ..landrajto" kaj do re- 
zultalas per unulingveco en Flandrujo kaj Valonujo. ..Persona" 
rajto kondukas al la abotneninda sistemo de dulingveco, kiu 
nun ekzistas. Nia sistemo do devas esti ..landregiono - ling- 
vorajto’ tiel por Valonujo kiel por Flandrujo, Se la Valono 
nun deziras la administran disigon, por ni estas bone." 

1914. Februaro. La ,,Ligo de Flandraj Societoj" Antwerpen, en pt o- 
pono post la malakcepto de la amendamentoj Van Cauwelaert- 
Franck rilate al la instruleĝo : 

— „Pensas, ke ĉiu kiu ne estas kun ni, estas kontraŭ ni, kaj 
pripensas ĉu la teinpo ne estas veninta por labori per ĉiuj fortoj 
ankaŭ je Flandra flanko por administra disigo”. 

1914. Advokato Emiel Wildiers. Prezidanto A. N. V. Antwerpen. 
En ĝia ĝeneralti kunveno dutn i ebruaro en Antverpeno: 
,,De nun ni devas deklari nin partianoj de administra disigo; 
ĝi estas la sola solvo." 

Dum granda popolmanilestacio.— La sama : 

— ,,Nu, vi kiuj estas kontraŭ ni, timu ke la ofenditoj siavice 
ekkrios: „Ni ankaŭ, ni volas la administrandisigon.se tio ja 
estas la sola rimedo por akiri nian rajton.' 

Dum publika kunveno en Gent.— La sama: 

— „A1 la registaro ni diras: Vi forpuŝis nin; ni do energie kaj 
malgraŭ ĉio postulos la administran disigon." 

1914. Landtago, 29an, de Marto, Bruselo. ..Flandra Popolkonsilan- 
taro— Propono: 

„La Landtago opinias, ke la momento estas alveninta por ek- 
zameni ĉu la adininistra disigo de la Flandraj kaj Vaionaj provin- 
coj ne estas la vera praktika rimedo por plene kaj certe garantii 
al la Flandroj sian lingvorajton kaj elekti komision kies tasko 
estas la redaktado de tiusenca leĝpropono," 

1914. Majo. Monata gazeto ,,De Bestuurlijke Scheiding". Gent. 

— „Memoru la okazintajojn en la ekspozicio en Gent. Memo- 
ru la ekkrion dum la popolkunveno en Antverpeno! La Flan- 
droj volas esti en sia propra lando en Belgujo.— En Flandru- 
jo Flandra kaj. . . nenio krom '"Iandra, kaj vivu, vivu, vivu la 
administra disigo!" 

1916-17. La Germana okupanto efektivigas la administran disigon, 
per kiu la Flandra „iĝas la sola oficiala lingvo de ĉiuj aŭ- 
toritatoj kaj ŝtatoficistoj en Flandra Belgujo, inkluzive de ĝiaj 
provincoj kaj komunumoj, samkiel de ĉiuj organizajoj kaj in- 
stitucioj, enkalkuiite de ĉiuj lernejoj kaj instruantaj personoj." 
1917. 22an. de Decembro. La ..Konsilantaro de Flandrujo" unua- 
nime proklamas la politikan memstarecon de Flandrujo. 

1924. Kongreso en Aalst de la Flandra Frontpartio. Formulo de 
la politika principo ..Flandra nacionalismo": 

,,La Flandroj devas havi la memdisponrajton kiel ĉiu alia popolo: 
tio estas: sen la enmiksiĝo de fremduloj, do de la Valonoj, 
ili devas esti la estroj pri siaj propraj Flandraj aferoj kaj devas 
havi la okazon plenlibere difini kiuj estas tiuj Flandraj aferoj 
sur Flandra tereno." 

K. A. 

Mondliteraturo. 

EPITAFO 

de Ada Negri. *) 

Si havis harojn tro densajn kaji karnon tro palan. 

Kun tiaj haroj tiel densaj, kun tia karno tiel pala, kiel ŝi estus 
povinta labori ? . . . 

Ŝi trovis pli facile vendi sian buŝon po tiom por kiso kaj ne- 
niu instruis al ŝi. ke tio estis malbona. 

Sed la orfejo akceptis ŝian infanon kaj ŝi mortis de doloro 
naskante ĝin. 

O! kia kriegado en tiu hospitala lito. inter tiuj blankaj flegis- 

tinoj. 

Kia kriegado, senkomprene, kiel de besto en buĉejo, por fordoni 
karnon, por fordoni sangon. 

Nun ŝi kuŝas senmova sur la lito de ĉiuj kaj ŝi ne plu kriegos. 

Homa ĉifono, jes, ni konsentas; kompatinda virina ĉifono for- 
puŝinda per la piedo. 

Sed sian virinan devon ŝi tamen plenumis, laŭ sia scio, laŭ 
sia povo; 

Kiu estas portado naŭmonata kaj nasko de infano. riskante 
pro ĝi morton, 

Kiel okazis, ne gravas, kaj ke ŝia infano restas sola en la 
mondo, se nur ĝi estas sana kaj fortika. 

Kio gravas, tio estas la ago de vivo pagita per la ago de 
morto, kaj ĉe Dio kaj ĉe )a homoj la konto de tiu virino estas 
reguligita. 

Esperantigis Jan van Schoor, 

*) Ada Negri estas mondfama Itala poetino. Ŝi estis instruistino 
en unuagrada lernejo, kiatn ŝi akiris gloron kaj famon, Malgraŭ 
ke ŝi forlasis la lernejon kaj estas nun bonhava, Ada Negri anko- 
raŭ ĉiam prikantas la malriĉulojn. 

SUBTENO POR NIA REVUO. 

Marcella, 10.—; Markey, 15.— ; Piet, 20.—; Eds, 5.— ; 
Mart, 10.—-; Jan. 10-—; kleine Jan, 5.—; entute : 75.— frankoj. 

GRATULOJ 

—A1 s-ro Verbrugge, la nova fervora prezidanto de ,,AI Tri- 
umfo ”, kiu fianĉiĝis kun f-ino Van Raemdonck, anino de la sama 
grupo. 

Respekton por la Gepatra Lingvo. ') 

La 4a. el la ,,Dek reguloj por Radioamikoj”. aperintaj en la 
Jarlibro de U, E. A. 1930, estas: ,,A1 stacioj sur la teritorio de 
via propra lingvo skribu en ĉi tiu, al eksterlandaj stacioj - en Espe- 

ranto: tiel vi respektas la rajton de la gepatra lingvo kaj tiun 

de E." 

Kaj en la sama rubriko estas jam troveblaj : 

,,Dro Kempeneers, 20 rue aux Laines, Bruxelles. 

M. Roels, ld, quai aux Tilleuls, Gand-Gent. 

M. de Caluwe, 125, rue F. Coosemans, Anvers. 

M. Mestag, L. 76, avenue Claeys, BruxeJles. 

M. Vinck, 37-39, rue d Anderlecht, Bruxelles 
kiuj tute ne ..respektas la rajton de la gepatra lingvo"! 

En la sama jarlibro ni trovas nek Brugge, nek Leuven, nek 

Tienen. Tamen estas Flandraj urboj, sed la tieaj delegitoj malamas 
sian gepatran lingvon! 

F-ino Vvonne Thooris imalnova konatulino!) loĝas ankoraŭ ĉiam 
4, rue de 1'Outre, Bruges Mandre occidentale). Tamen la stratnomoj 
estas indikitaj en Brugge nur Flandre! La Bruĝa Grupo komprereble 
ankaŭ havas Francan adreson. Sed ĉu ĉiuj Bruĝa Grupanoj pri tio 
konsentas? 

La nova delegito en Leuven, Armand Leonard, 79 Ave. des 
Allies kaj la dito grupo en la dito urbo ..Lovena Grupo Esp.", 
Place Foch 7, kompreneble havas Francajn adresojn. Avenue des 
Allies, place Foch , . . nu, diru tion do Flandralingve! kion diros la 
,,Allies" ?! 

Kaj Tienen, pardonu: Tirlemont, la urbo de I sukero! Cu 
Franca adreso ne estas pli . . , sukera ol Flandra?! Kaj kiam oni estas 
polica oficiro, ĉu tiam decas ankorati Flandra adreso ? Cu Franca 
ne estas pli... rafinita? Kompreneble grupo, kies prezidanto estas 
polica oficiro, devas havi Francan adreson! La rajton de la gepatra 
lingvo? Bone por ŝmiri ĉe policoficiraj kalkanumoj! 

En ,,BruxeI]es-BrusseI' , en Beulemansujo, ĉiuj adresoj kompre- 
neble estas nur Francaj! Pensu do: la ĉefurbo! 

La delegito en Gent. S-ro Henri Petiau, havas Francan adre- 
son kaj lia grupo ankaŭ. Se la prezidanto de la K. R. ne ..respektas 
la rajton de la gepatra lingvo", kion vi volas do, ke la aliaj faru?! 

*) Ci tiu artkolo jarn 3-foje devis esti prokrastata pro manko de 
loko. Amikoj de ..Flandra Esperantisto’’ zorgu, ke ni baldaŭ povu 
pliampleksigu nian revuon! 


90 



























































h 


En Hasselt la delegito estas rentulo: s-ro Prosper Van Ge- 
nechten, PJ. Leopold 9. (La Flandra por servistoj, la Franca por 
rentuloj!) 

En Nieuwpoort. ĉe nia Flandra Norda maro. la delegito Leon 
Braet kaj la vicdelegito. Paul Huyghebaert, ankau hontas pri sia 
gepatra ling vo! Feliĉe estas ankoraŭ Kerloj kaj Kerlinoj inter la 
tieaj esperantistoj, kiuj ja iom post iom plisaĝigos tiujn sinjorojn! 

E! la H Antverpenaj grupoj estas nur unu grupo kun du- 
ltngva adreso: ,,La Verda stelo”; ĉiuj aliaj grupoj el tiu Flandra 
urbo havas nur Flandran adreson! 

La delegitoj kaj vicdelegitoj de U. E. A. komprenu, ki ili devas 
respekti ,,la rajton de la gepalra lingvo” kaj ke ili devas agi laŭ la 
devizo: 

„Unua lingvo: la gepatra, 

dualingvo: Esperanto! ' 

Pikemulo. 


















KIAM POPOLO ESTAS FELIĈA ? 

Ci tiu demando estas interpretata de la Hinoj jene: 

,.Kiam la falĉilo de la terkuituristo brilas kaj la sabroj de la 
militistoj rustiĝas; 

kiam la grenkonservejo estas plena kaj la malliberejoj dezertaj; 
kiam koto kuŝas en la temploportalo kaj herbo kreskas en la 
juĝejo; 

kiam la kuracistoj iras piede kaj rajdas !a bakistoj.” 

La Hinoj, kiel vi vidas, ne tiel malbone rezonas! 

F. M. 


GAAT TOT DE CHINEEZEN EN LEERT ESPERANTO. 


i 1’oen het lichtgas was uitgevonden, vroegen leden van het En- 

t gelsche Lagerhuis aan Murdock of hij verwachtte, dat ze gelooven 
zouden in de mogelijkheid om kunstlicht te geven zonder lampepit. 
En ze lachten hem uit als een dwaze najager van hersenschimmen. 
• Laten wij, Nederlanders, er voor zorgen, dat we ten opzichte van 
! het Esperanto niet even kortzichtige vragen stellen. Want reeds nu 
t staan we in deze materie bij de Chineezen achter en als eenmaal 
de verblindende electrische booglampen van deze kunsttaal de wereld 
| zullen verlichten, zou het wel eens kunnen gebeuren, dat wij ons 
evenals de Engelsche Lagerhuisleden moesten schanien over een 
houding, die van zoo weinig durf en inzicht blijk geeft! 

> : ..Haagsch Maandblad”. 

Flandra Kanto Esperantigita. 


LA CIKONIO. 

Teksto de 

Hendrik Muyldermans, 

-agi _ 

Ce preta jam lulilo, 
kun sama korinklin’, 
la manoj en la liaj, 
ŝi alrigardas lin. 

Pri dolĉa infaneto 
parolas ŝi kaj li, 
pri I baldaŭ alportota 
de 1’kara cikoni'. 

Patrino jen diras, ĝojbril en 1 
„Ho, estos knabeto, la ĉarma etul’; 
al patro simila lad nom' estos ĝi, 
sed ankaŭ laŭ bono kaj laŭ energt'!' 

La cikonio vokas 
kun gaja, freŝa ton' : 

„La vintro malaperis, 
revenas belsezon’ !*’ 

Sur buŝ l edzinon kisas 
la edz’ kun afekci’: 

..Atentu, karulino, 
pri 1’cikonia kri’: 

Knabino ĝi estos, la dolĉa idet’, 
de sia patrinjo mirinda portret ; 
laŭ ŝi ĝi nomiĝos, kaj kiel virin' 
ĝi estos afabla, fidela sen fin !" 

Ĉu cikoni aŭskultis 
la vortojn ĉe 1’IuliJ' ? 

Dum nokto jen alvenis 
filin’ kaj ankaŭ fil\ 

Plenumis do deziron 
de ambaŭ, ruza best’, 
ridante ĝt reflugis 
al sia propra nest’, 

Infanojn ja nomis gepatroj laŭ si, 
kaj ili grandiĝis en la famili': 
en dom’ cikonio revenis kun bru\ 
sed tamen ĝemelojn alportis ne plu. 

Tradukis Juul Karnas 


Muziko dc 
Emiel I lullcbrocck. 

Vlaamsch-Esperanto Samenspraken. 

Dc tijd. 

Hoe laat is het ? 

Het is zes uur. 

Het is middag. 

Middernacht. 

Het is half twee. 

Kwart voor zes. 

Kwart over negen. 

Vijf minuten na acht. 

Hoe laat komt gij mij bezoeken? 
Om zeven uur vanavond. 

Dat is te laat. 

Dan zal ik om 10 minuten voor 
zeven komen. 

Verleden week ben ik in Aalst 
geweest. 

Morgen vertrek ik naar Brussel. 
Oni acht uur gaan wij naar den 
schouwburg. 

Het zakuurwerk. 

Mijn horloge loopt voor. 

Het uwe is achter. 

Een gouden horloge. 

Een zilveren horloge. 

Wind uw horloge op. 


La tempo. 

Kioma horo estas? 

Estas la sesa. 

Estas tagmezo. 

Noktmezo. 

Estas la duono post la unua. 

La kvarono antaŭ Ja sesa. 

La kvarono post la naua. 

Kvin minutoj post la oka. 

Je la kioma vi vizitos min? 

Je la sepa vespere. 

Estas tro malfrue. 

!’iam mi venos je dek minutoj 
antau la sepa. 

La pasintan semajnon mi estis 
en Aalst. 

Morgaŭ mi forveturos al Brussel. 
Je la oka ni iras en la 
teatron. 

La poŝhorloĝo. 

Mia horloĝo antauiras. 

La via postiras. 

Ora horioĝo. 

Arĝenta horloĝo. 

Streĉu vian horloĝon. 


Frua printempo. 


Kiel ĝoja mi nun estas, 
kiel varma mia kor'! 

Sur la teron sian liton 
malplenigas la Sinjor’. 

Neĝas! Estas Kristnaskfesto! 
Goje kantas la popol": 
..pacon al ĉi ĉiuj. kiuj 
estas ja de bona voF !" 


La rigida vintro blovas 
tra la stratoj kun koler', 
sed subsia neĝkovrilo 
varme dormas nun la ter\ 

Neĝas! Tamen-fulmrapide 
preterflugas ja la temp\— 
al mi ŝajnas, ke jam dolĉe 
proksimiĝas la printemp'! 

Jan van Schoor. 

Inter Ni. 

E1 Kortrijk— Je !' 4a. fojo la urbestraro senpage disponigis 
al la ĉi tiea grupo ĉambregon en la urbodomo por la publika kurso 
gvidata de s-ano Debrouwere. 

La malfermon de la kurso ĉeestis 97 personoj kaj 56 tuj en- 

skribigis sin; por la 2a. Seciono alvenis ankoraŭ 10: do sufiĉe notinda 
sukceso. 

Kvankam la Kortrejka regiono jam havigis *ld»on da abonoj 
al ,,Flandra Esperantisto , ni esperas, ke ĉi tiu kurso havigos por ni 
novan taĉmenton da fervoruloj. 

E1 Meenen.— Jam depost kelkaj monatoj ni havas amikojn 
en ĉi tiu urbo. Goje nin trafis la novajo, ke fa tiea urbestraro dis- 
ponigis lemejan klason por la organizo de publika kurso. La lecio- 
noj okazos dimanĉmatene kaj komenciĝos rneze de Decembro. 

Cu estas komenco de esperantigo de la tuta okcidenta parto 

de Flandrujo? 

E1 S-ta. Nikolao,— A1 Triumfo.— Vendredon la 17an. de 
Oktobro okazis la elekto de la estraro. Preskaŭ unuanime oni elek- 
tis kiel prezidanto s-ron Verbrugge, kiel kasisto s-ron Beirens kaj 
kiel sekretario s-ron Van (ihendt. S-ro Verbrugge dankis nonie de 
la elektita estraro kaj promesis esti laborema prezidanto, S-oj Bei- 
rens kaj Van Ghendt montris la laboron de ili faritaj kaj espens 

: igi la vojon. Du membroj kontrolis la librojn kaj trovis ĉion en 

bona ordo, 

La 22an. la A1 Triumfanoj estis akceptataj hejme ĉe la nova 
prezidanto. Oni bone sin amuzis en intima kunrestado; malfrue 
oni disirts post kiam ĉiuj estis esprimintaj sian dankon al gesinjoroj 
Verbrugge, la afablaj gepatroj de nia prezidanto. pro la gastama kaj 
tutkora akcepto. 

La 24an, la grupo oficiale malfermis la novan kurson, ĉeestata 
de multnombraj interesuloj. Post enkondukaj paroloj de s-r(j Ver- 
brugge, nia Antverpena amiko Jan Van Schoor paroladis pri 
Esperanto-ĝia historio kaj celado - kaj poste prezentis la gvidanton 
de la nova kurso: sian samurbanan samideanon. s-ron Frans Mor- 
telmans. Ci tiu tuj donis sian unuan lecionon klare kaj interese. Ciu 
ĉeestanto, kiu ne jam tio estis, iĝis membro de „A1 Triumfo . 

Ni povas fieri! Malgraŭ malbonaj antaŭdiroj, la grupo pli pros- 
pere vivas ol iam. La diversaj politikaj opinioj estas respektataj kaj 
la grupo estas plej Zamenhofa. La kasisto estas ege kontenta: la en- 
kaso mirinde kreskis depost la iama elpumpado. 

La ĉiujara Kristnaskofesto tre verŝajne okazos je l fino de 
Decembro. dimanĉon !a 21an. aŭ 28an. Ni jam de nun elkore invi- 
tas ĉiujn grupojn. La programo sekvos. 

E1 Antverpeno.— J landrema Grupo Ĵsperantista,— La 
23an. de Novembro la membroj ege amuzis sin dum intima festo 
en nia sidejo ..Pannenhuis "; )a ĉefajo estis pantomimo ludata de 
Eds kaj Leo. Denove montriĝis kiajn bonajn pianistojn, kantistojn 
deklamistojn ambaŭseksajn ni havas en nia grupo. Estis preskaŭ !a 
meznokto kiam oni devis ĉesi la societludojn pro la .. . tramvetur- 

antoj. Estas bedaŭrinde, ke ne pli multaj el niai membroj ĉeestis 

* 

ĉi tiun intiman vesperon! 

La membroj kaj amikoj de nia grupo bone atentu, ke la 
Kristnaskofesto pro miskompreno ne okazos kiel anoncite en ..Pannen- 
huis”, sed cn ,,Antwerpsch Koffiehuis ', Van Straelenstraat, 6, la 2an. 
Kristnaskotagon. la 26an de Decembro, je la 8a. vespere. Ciuj niaj 
membroj kaj amikoj estas bonvenaj! 

BONAJ NOVAĴOJ EL KATALUNUJO. 

Kun granda ĝojo m eksciis. ke ..Kataluna Esperantisto”, 
organo de la Kataluna Esperantista Fedcracio kaj de Ia Intcr- 
naciaj Ploroj Ijudoj, reaperis: la malnova, la vera ,,Kataluna 
Esperantisto en sia tradicia orrno! La direktoro estas Jaume 
Grau Casas, L. K., la farna esperanta ampoeto kaj kompilinto 
de la impona ..Kataluna Antologio ". 

Sub lia gvido ..Kataiuna Esperantisto kreskos kaj florados 
kaj - ni tion almenaŭ esperas-baldau povos kiel iam iĝi monata, 
anstataŭ dumonata kiel nun. La abonprezo estas 6 pesetoj por la 
eksterlando, la adreso: Duran i Bas, 8, Barcelona. 

Siaflanke la ,,Kataluna Esperantista Federacio redonis al si 
sian malnovan, veran nomon, kiu estis malpermesata dum la lasta 
diktatoreco. A1 la nuna prezidanto, S-ro Joan Gili Norta, kiu jus 
suferis gravan malsanon kaj nun devas refortiĝadi, ni deziras bal- 
daŭan plenan resaniĝon, por ke li tute povu sin dediĉi a! la bono 
de la Kataluna kaj tutmonda esperanto-movado. 

Kun ..Kataluna Esperantisto kun ..Kataluna Esperantista i 7 e- 
deracio” reviviĝis la Internaciaj Floraj Ludoj f ili okazos en 1931 
kun la Kataluna kongreso en Granollers. Jen bona novaĵo por la 
esperantaj plumkavaliroj! 

Kaj ne jam estas ĉio! La dua eldono de la Kataluna Antologio 
nun estas presata en 1300 ekzempleroj. Pri tiu antologio, kiun ĉiu 
literaturamanto devas posedi, ni aliokaze reparolos. 

Nun ni antaŭ ĉio deziras esprimi a l niaj Katalunaj Samideanoj 
nian varman simpation por ilia afero, por ilia luktado, kiu tiel ege 
similas nian. 

Niaj vojoj certe iam kaj ie kuntuŝiĝos: ni tiam staros apud ili 
kun la samaj idealoj, kun la samaj postuloj, kun la sama fido je 
nia bona rajto! 

Vivu niaj Katalunaj Samideanoj kaj ilia patrolando! 

Flandra Esperantisto. 


DIVERSAĴOJ. 

La Belga Ligo-prezidanto kontraŭ ... la Katalunoj.— S-ro 
Julio Mangada Rosenorn, kiu en sia organo ..Hispana Esperanto" 
kiel diablo en sanktakvujo koleras kontraŭ la Katalunaj esperan- 
tistoj, fieras ĉar li ,,atingis je la Kongreso de Antverpeno, ke Kata- 
luna Esperantista Federacio ne estu konsiderata Nacia Societo." 
Tamen la Katalunaj esperantistoj antaŭe estis atingintaj aperi kiel 
nacio en la Internacia Movado. 

La afero tamen ne jam finiĝis en Antverpeno. ĉar s-ro Julio 
Mangada Rosenorn malsekretigas, ke ,.S-ro Andres Pinĉ en la ĵus 
pasinta kongreso de Oxford, en kunveno de la reprezentantoj de la 
tutmonda esperanto-organizaĵo parolis favore al tiuj esperantistaj 
politikemuloj (dixit Mangada. red. F. E.) katalunaj, sed kompreneble 
li malsukcesis, ĉar la Sekretario de la Konstanta Reprezentantaro 
de Naciaĵ Societoj fK. R.), S-ro i rans Schoofs, energie kontraŭ- 
diris la pretendon de S-ro Pino." 

Kion do la sekretario de la K. R. diros, kiam la Flandraj es- 
perantistoj deziros aperi kiel nacio en la Internacia Movado? 

La 15 a de Decembro estas ,,La Festo de la Libro *. Tiun 
tagon ĉiu vera esperantisto aĉetas almenaŭ unu esperantan verkon 
por subteni nian literaturon, Aĉetu ankafi vi! Per tio vi plenumas 
mcralan devon. Ne forgesu! 

Popolnombrado. Flandraj samideanoj, baldaŭ okazos en nia 
lando la dekjara popolnombrado. Ne forgesu mencii inter la de vi 
sciataj lingvoj : Esperantonl 

f Renaat Verheyen. La 27an de (>ktobro estis enterigata 
Renaat Verheyen. la reĝisoro ĉe la „Nova Popolteatro '. Lia morto. 
je 27-jara aĝo, estis granda perdo por Flandrujo kaj la Flandra teatra 
arto. Pro manko da loko ni publikigos en nia sekvonta numero lian 
porteton kaj artikolon, kiun dediĉis al sia amiko nia samideano Gom- 
mer Torfs. 

